പണിമുടക്കിനെ നേരിടാന് ഡയസ്നോണ് പ്രഖ്യാപിച്ച് സര്ക്കാര് ചര്ച്ച പരാജയപ്പെട്ടത് ശമ്ബളപരിഷ്കരണത്തില് സമവായം കണ്ടെത്താന് കഴിയാത്തതിനെ തുടര്ന്ന് തിരുവനന്തപുരം: കെ.എസ്.ആര്.ടി.സിയിലെ പണിമുടക്ക് നേരിടാന് ഡയസ്നോണ് പ്രഖ്യാപിച്ച് സംസ്ഥാന സര്ക്കാര്. വ്യാഴാഴ്ച അര്ദ്ധരാത്രി മുതല് പണിമുടക്കാനാണ് കെഎസ്ആര്ടിസി യുണിയനുകള് തീരുമാനിച്ചിരിക്കുന്നത്. പണിമുടക്ക് ഒഴിവാക്കാന് മന്ത്രി ആന്റണി രാജുവിന്റെ സാന്നിധ്യത്തില് കഴിഞ്ഞ ദിവസം നടന്ന ചര്ച്ച പരാജയപ്പെട്ടിരുന്നു. ഇതിന് പിന്നാലെയാണ് അവശ്യ സര്വീസ് നിയമമായ ഡയസ്നോണ് പ്രഖ്യാപിച്ചിരിക്കുന്നത്. വെള്ളി, ശനി ദിവസങ്ങളില് തൊഴിലാളികള് പണിമുടക്കുമെന്നാണ് പ്രഖ്യാപിച്ചിട്ടുള്ളത്. ശമ്ബളപരിഷ്കരണത്തില് സമവായം കണ്ടെത്താന് കഴിയാത്തതിനെ തുടര്ന്നാണ് ബുധനാഴ്ചത്തെ ചര്ച്ച പരാജയപ്പെട്ടത്. സംസ്ഥാന സര്ക്കാര് ജീവനക്കാര്ക്ക് സമാനമായ ശമ്ബള പരിഷ്കരണം നടപ്പാക്കണമെന്നാണ് ജീവനക്കാരുടെ ആവശ്യം. എന്നാല് ഇത് വലിയ സാമ്ബത്തികബാധ്യതയ്ക്ക് ഇടയാക്കുമെന്നാണ് കെഎസ്ആര്ടിസി മാനേജ്മെന്റ് വ്യക്തമാക്കുന്നത്. കോണ്ഗ്രസ് അനുകൂല സംഘടനയായ ടിഡിഎഫ്, അഞ്ച്, ആറ് ദിവസങ്ങളിലും, കെ.എസ്ആര്ടിഇഎ, ബിഎംഎസ് എന്നിവ അഞ്ചിനും സമരനോട്ടീസ് നല്കിയിട്ടുണ്ട്. ഇടത് വലത്, ബിഎംഎസ് യൂണിയനുകള് സംയുക്തമായി സമരത്തിന് ആഹ്വാനം ചെയ്തിരിക്കുന്നതിനാല് ബസ് സര്വീസ് പൂര്ണമായും തടസ്സപ്പെട്ടേക്കും. Stories you may Like